黃嘉雯

黃嘉雯，前藝名湯洛晴，係香港女藝人。佢喺香港出世，2013年出道，拍過唔少廣告，2018年國際小姐香港代表，2019年度香港小姐競選冠軍。

簡歷
黃嘉雯家底唔錯，阿爸阿媽喺中國大陸搞生意，屋企住紅磡。佢中學讀元朗，大學喺香港浸會大學人文及創作系畢業，主修創意及專業寫作。

黃嘉雯喺2013年開始已經做兼職廣告模特兒，2018年短暫用過藝名湯洛晴，個名被指同湯洛雯、湯洛瑤兩姐妹幾似，之後佢又放棄用呢個藝名而用返原名。同年佢代表香港參選國際小姐，但攞唔到獎。2019年佢報名參選香港小姐，成功入圍決賽15強，結果喺大熱姿態下當選冠軍並獲得最具體態美佳麗獎。不過都有人批評佢著旗袍個樣老，黃嘉雯話會注意下。

黃嘉雯2019年開始做無綫電視藝員。2022年佢做咗23位J2ers之一，拍一啲J2台節目。

演出

電視節目
2022年：《健康100錯‎》主持
2022年：《開腦》主持
2022年：《Blah Blah Blah試新室》主持
2023年：《超級毛特兒大賽》主持

電視節目
香港電視網絡《HKTV Working Holiday》
《奔跑的課堂》
香港有線電視《為食情報局》

網絡劇
2019年：《性敢中環》飾 酒吧美女A

2019香港小姐競選 - 1號　黃嘉雯 Carmaney Wong - 佳麗檔案 - tvb.com

香港女模特兒
無綫電視女藝員
嘉雯
香港浸會大學舊生
國際小姐香港代表
2019年度香港小姐競選佳麗